ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

CONSILIUL LOCAL

 Anexa nr. 3 la HCL nr. 95/2023

Asociația Județeană pentru Apă și Societatea ACET S.A. Suceava Canalizare Suceava

Nr. din...................... Nr. din...............

ACT ADIŢIONAL NR.8

**la Contractul de delegare a gestiunii serviciilor publice de alimentare cu apă şi de canalizare, înregistrat sub nr. 17/13.04.2010 la Asociaţia Judeţeană pentru Apă şi Canalizare Suceava si nr. 5013/13.04.2010 la Societatea ACET S.A. Suceava**

Având în vedere :

* Prevederile art. 52 - Modificarea de comun acord, din Dispoziţii generale prevăzute în Contractul de delegare a gestiunii serviciilor publice de alimentare cu apă şi de canalizare nr. 17/5013/13.04.2010;
* Măsurile dispuse de ANRSC Agenția Nord - Est prin Nota de control încheiată cu AJAC Suceava, la data de 23 .09.2022, înregistrată la nr.197.
* Hotărârile adoptate de membrii Asociației,

 **Părţile contractante :**

Asociaţia de dezvoltare intercomunitară „Asociaţia Judeţeană pentru Apă şi **Canalizare Suceava”** cu sediul în municipiul Suceava, str. Mihai Eminescu, nr.8, înscrisă în Registrul Asociaţiilor şi Fundaţiilor de la Grefa Judecătoriei Suceava la nr. 26/2002/A/l, din 29.11.2022, reprezentată de domnul Vasile TOFAN, Președinte al Asociației, în nume propriu, dar şi în numele şi pe seama unităţilor administrativ-teritoriale membri ai asociaţiei

și

Societatea ACET S.A. Suceava, cod unic de înregistrare R 713519 înmatriculată la Oficiul Registrului Comerţului de pe lângă Tribunalul Suceava sub nr. 2430/09.05.2005 cu sediul principal în municipiul Suceava, str. Mihai Eminescu, nr. 5, judeţul Suceava, reprezentată de domnul Ştefan GROZA, având funcţia de Director General,

de comun acord, am hotărât, modificarea unor clauze din contractul de delegare după cum urmează :

1. **La DISPOZIȚII GENERALE,**

**TITLUL I - DISPOZIȚII GENERALE PRIVIND DELEGAREA**

**CAPITOLUL I- DELEGAREA**

1. **Articolul 6 -Aria delegării**

 **Punctul 6.2 -Redefinirea Ariei delegării, se modifică și va avea următorul cuprins:**

,, Aria delegării poate fi extinsă printr-un act adiţional încheiat de părţi, în cazurile următoare:

1. în cazul extinderii teritoriului Autorității administrației publice locale,
2. în cazul creării/adăugării de noi Zone Urbane de către Autoritatea administrației publice locale sau
3. în cazul în care noi localităţi semnează Contractul de delegare.’’

**CAPITOLUL II- BUNURILE CONCESIUNII**

1. **Articolul 8- Sistemul Bunurilor de Retur, pct. 4, se modifică și va avea următorul cuprins:**

„4.Toate bunurile de retur, astfel cum sunt ele definite în cuprinsul art. 7 de mai sus, vor fi puse la dispoziția Operatorului printr-un act adițional la prezentul Contract de delegare, în termen de 90 de zile de la încheierea Procesului-verbal de recepție la terminarea lucrărilor sau de la recepția finală ,după caz, în conformitate cu dispozițiile legale, pentru bunurile de retur rezultate din implementarea unor proiecte de investiții cu asistență financiară nerambursabilă sau implementarea unor proiecte de către Autoritatea administrației publice locale*”*.

1. **Articolul 10- Inventarul Bunurilor de Retur pct. 8, se modifică și va avea următorul cuprins:**

„8.Predarea se va face pe bază de proces verbal de predare-primire. Inventarul bunurilor de retur se va actualiza prin încheierea unui act adiţional, în conformitate cu prevederile art. 8.4.”

1. **Articolul 11- Grăniţuirea, se modifică și va avea următorul cuprins:**

„1. Grăniţuirea se va face în conformitate cu prevederile legale în vigoare şi cerinţele fundamentate de Operator;

2. Obligaţia grăniţuirii cade în sarcina Autorităţii administrației publice locale, cu privire la hotarele tuturor bunurilor corespunzătoare existente care sunt înregistrate în Inventarul anexat prezentului Contract de delegare, pe cheltuiala Autorităţii administrației publice locale. Aceste bunuri includ terenuri, clădiri şi instalaţii aferente serviciului public de alimentare cu apă şi de canalizare;

3. În cazul în care apar modificări privind acele terenuri, Autoritățile administrației publice locale se angajează să le grăniţuiască din nou şi să elaboreze noi planuri pe cheltuiala sa. Modificările pot interveni şi ca urmare a solicitărilor exprese ale Operatorului, în conformitate cu punctul 1;

4. În situaţia în care se impune mărirea suprafeţelor necesare asigurării serviciilor de apă şi de canalizare, iar în urma acestora ar fi atins dreptul de proprietate al unor terţi, Autoritățile administrației publice locale vor depune toate diligenţele în vederea transferului dreptului de proprietate de la terţi, în patrimoniul acestora. Ulterior, aceste terenuri vor fi predate Operatorului, în conformitate cu prevederile prezentului contract;

5. În ceea ce priveşte aplicarea prevederilor prezentului articol, părţile vor colabora ori de câte ori va fi nevoie, astfel încât Autoritățile administrației publice locale sa poată depune diligenţele necesare în vederea identificării şi protecţiei juridice a domeniului public.”

 **CAPITOLUL III, PARȚILE CONTRACTANTE,**

**Secțiunea 1 –Drepturile și Obligațiile Autorității Delegante și Asociației de dezvoltare intercomunitare ”Asociația Județeană pentru Apă și Canalizare Suceava”**

1. **Articolul 17- Obligațiile Autorității delegante Punctul 4 se modifică și va avea următorul cuprins:**

”4. să predea Operatorului în condițiile art. 8 și art. 10 toate bunurile, instalațiile, echipamentele și dotările aferente întregii activități, cu inventarul existent, libere de orice sarcini, pus în funcțiune și în stare de funcționare și în parametrii proiectațipe bază de proces-verbal de predare și primire.”

Punctul **13** se elimină.

După punctul **17** se introduc punctele **18,19,20, 21, 22. 23, 24, 25 și 26** care vor avea următorul cuprins:

”**18**. Autoritatea delegantă va aproba modificarea contractului de delegare a gestiunii.”

”**19**. Autoritatea delegantă aprobă stabilirea, ajustarea sau modificarea prețurilor și tarifelor serviciilor de utilități publice propuse de operatori, în baza metodologiilor elaborate de autoritățile de reglementare potrivit competențelor acordate acestora prin legea specială.”

”**20**. La stabilirea nivelului redevenţei, autoritatea delegantă va lua în considerare valoarea calculată similar amortizării pentru mijloacele fixe aflate în proprietate publică şi puse la dispoziţie operatorului odată cu încredinţarea serviciului/activităţii de utilităţi publice şi gradul de suportabilitate al populaţiei.”

 ”**21**. (1) Investițiile efectuate pentru reabilitarea, modernizarea și/sau extinderea sistemelor de alimentare cu apă și de canalizare sunt bunuri de retur și se vor recupera din amortizare în conformitate cu prevederile legale pentru partea finanțată din fonduri proprii și, respectiv, prin redevența stabilită potrivit contractului de delegare pentru partea finanțată din fonduri publice.

 (2.) La stabilirea redevenței se va lua în considerare valoarea calculată similar amortizării pentru mijloace fixe aflate în proprietate publică, componente ale sistemului public de alimentare cu apă și de canalizare concesionat, puse la dispoziția operatorului regional, și gradul de suportabilitate al populației.”

”**22.** Strategia tarifară pentru proiectele de investiții în sistemele de alimentare cu apă și de canalizare care se dezvoltă prin fonduri publice asigurate integral sau în parte, de la bugetele de stat și/sau din fonduri nerambursabile se elaborează de către asociația de dezvoltare intercomunitară pe o perioadă de minim 5 ani, se actualizează ori de câte ori este necesar și se aprobă prin hotărâre a adunării generale a asociației de dezvoltare intercomunitară, având ca scop serviciul de alimentare cu apă și de canalizare, în baza mandatului special primit de la toate unitățile administrativ-teritoriale membre în care operatorul regional prestează serviciul de alimentare cu apă și de canalizare. Strategia tarifară constituie condiţie de finanţare a proiectelor de investiţii în infrastructura de apă, realizate din fonduri publice acordate de la bugetul de stat şi/sau din fonduri nerambursabile.”

”**23.** Obligaţiile contractuale sunt asumate separat de către fiecare autoritate administrativă şi constau în:

- să suporte cheltuielile pentru executarea branșamentului, inclusiv a căminului de apometru, respectiv pentru executarea racordului, prin aprobarea unor cheltuieli cu această destinație în bugetul local al fiecărui an bugetar, în baza propunerii motivate a Operatorului.”

”**24.** Să prevadă în bugetul local al fiecărui an bugetar sume necesare în vederea realizării și să realizeze setul de date spațiale pentru infrastructura de apă și apă uzată.”

”**25.** Să prevadă în bugetul local sume necesare finanțării contorizării la branșamentul utilizatorilor, în conformitate cu prevederile legale în vigoare.”

**,,26.** Să realizeze investiții de interes comun în domeniul infrastructurii tehnico-edilitare aferente sistemelor publice de alimentare cu apă și canalizare, doar cu avizul Operatorului.”

**Secțiunea 2- Obligațiile operatorului**

1. **Articolul 18 - Principiile de bază ale Serviciilor**

**Punctul 18.3,** **se modifică și va avea următorul cuprins**:

” 18.3 să servească toţi Utilizatorii din aria de acoperire pentru care au obţinut Delegarea în condiţiile prezentului Contract şi ale Regulamentului serviciului public de alimentare cu apă şi de canalizare, Anexă la Contractul de delegare.”

**Punctul 4, se modifică și va avea următorul cuprins**:

”**4.**- să monteze câte un contor la branșamentul fiecărui utilizator casnic, în măsura existenței în bugetele locale ale Autorităților administrației publice locale a resurselor financiare necesare.”

 **După punctul 29 se introduc punctele 30 lit.a) și 30 lit. b), 31,** **32, 33 și 34 care vor avea următorul cuprins:**

”**30 a)** dacă, cu ocazia intervențiilor pentru retehnologizări, reparații, revizii, avarii se produc pagube proprietarilor din vecinătatea sistemelor de alimentare cu apă și de canalizare, operatorul are obligația să plătească acestora despăgubiri, în condițiile legii, în măsura în care paguba se produce din culpa sa directă și exclusivă, fără a afecta dreptul de regres al Operatorului împotriva terțelor persoane vinovate.”

**”30 b)** să exercite dreptul de trecere pentru utilități/de servitute, în conformitate cu dispozițiile art.27 alin.(2) din Legea nr. 241/2006 republicată, cu modificările și completările ulterioare .”

”**31**.-operatorul regional va întocmi Bilanțul apei pentru aria de operare și-l va prezenta pentru aprobare AJAC Suceava, conform prevederilor legale în vigoare.”

”**32.-** .operatorul regional furnizează/prestează serviciul public de alimentare cu apă și de canalizare în aria sa de operare pe baza contractului de delegare a gestiunii, atribuit direct, cu respectarea actelor normative care reglementează serviciile de utilități publice. Forma de gestiune a serviciului este gestiunea directă.”

**”33**.- să atingă obiectivele stabilite prin planul de afaceri.

”**34** - operatorul regional își va desfășura activitatea pe baza unui plan de afaceri și cu costuri care să nu depășească rata de suportabilitate a populației. În cazul în care se depășește rata de suportabilitate, autoritățile administrației publice locale, vor adopta măsuri de protecţie socială pentru categoriile defavorizate de utilizatori, pentru a asigura suportabilitatea tuturor utilizatorilor casnici.”

1. **Articolul 24- Respectarea prevederilor legale, partea Dispoziții Generale, după punctul 1 se introduce un nou punct, punctul 2 care va avea următorul cuprins:**

,,2. Orice modificare a legislației cu privire la furnizarea/prestarea Serviciului public de alimentare cu apă și de canalizare, se va aplica de drept.”

1. **Articolul 25 –Responsabilitățile și asigurările Operatorului**

 **La punctul 2 după subpunctul 3 lit d) se introduc subpunctele 4 a),4b) și 4 c) și 5 cu următorul cuprins:**

”**4.a)** Să respecte indicatorii de performanță prevăzuți în Contractul de delegare a gestiuni și/sau în Regulamentul serviciului public de alimentare cu apă și de canalizare în aria de operare a ACET S.A..”

4**.b**)- Indicatorii de performanță stabiliți cu respectarea prevederilor Ordinului ANRSC nr. 88/2007 vor fi relevanți, semnificativi, având fiecare în parte formule de calcul explicite.

Operatorul va prezenta anual, în termen de trei luni de la încheierea anului curent, un Raport privind realizarea indicatorilor de performanță, cuprinzând explicații privind îndeplinirea sau neîndeplinirea acestora, inclusiv din cauza preluării unor sisteme publice de alimentare cu apă și canalizare ineficiente.

**4.c)-** Operatorului îi pot fi aplicate penalități și sancțiuni pentru nerespectarea indicatorilor de performanță ai serviciilor de alimentare cu apă și canalizare, conform prevederilor legale.

”**5**. Stabilirea, ajustarea sau modificarea preţurilor şi tarifelor pentru serviciile de alimentare cu apă şi de canalizare care se furnizează/prestează prin intermediul unei infrastructuri publice care se dezvoltă/extinde din alte surse de finanţare decât cele de la bugetul de stat și/sau din fonduri nerambursabile, se aprobă prin hotărâri ale autorităţilor deliberative ale unităţilor administrativ-teritoriale sau, după caz, cu respectarea mandatului încredinţat, prin hotărâri ale adunărilor generale ale asociaţiilor de dezvoltare intercomunitară cu obiect de activitate serviciul de alimentare cu apă şi de canalizare, în baza avizului de specialitate eliberat de A.N.R.S.C. şi cu condiţia respectării următoarelor cerinţe:

a) asigurarea furnizării/prestării serviciului la nivelul indicatorilor de performanţă stabiliţi de autorităţile administraţiei publice locale/ADI şi precizaţi în contractul de delegare a gestiunii serviciului;

b) realizarea, pe perioada angajată, a unui raport calitate-cost cât mai bun pentru serviciul furnizat/prestat şi asigurarea unui echilibru între riscurile şi beneficiile asumate de părţile contractante;

c) asigurarea exploatării, întreţinerii şi administrării eficiente a infrastructurii aferente serviciului şi a bunurilor aparţinând domeniului public sau privat al unităţilor administrativ-teritoriale.”

 **După punctul 2 se introduce un nou punct, punctul 3, cu următorul cuprins:**

. ,, 3..Garanția de bună execuție.

 3.1. Părțile convin ca valoarea garanției de bună execuție a contractului să nu fie constituită, deocamdată, motivat de necesitatea respectării Strategiei de Tarifare aplicabile pentru perioada de implementare a Proiectului Operațional Infrastructura Mare ”Dezvoltarea infrastructurii de apă și apă uzată în județul Suceava în perioada 2014-2020”, precum și de respectarea prevederilor art. 32, Dispoziții Generale din Contractul de Delegare a gestiunii serviciilor publice de alimentare cu apă și de canalizare nr.17/5013/13.04.2010, referitoare la aplicarea principiului acoperirii tuturor costurilor necesare pentru desfășurarea în condiții de calitate, legalitate, continuitate și rentabilitate a serviciilor publice de alimentare cu apă și de canalizare.

 3.2. Garanția de bună execuției a contractului, respectiv : valoarea, modul de constituire și executare a acesteia se va stabili, la finalizarea proiectului menționat mai sus, în condițiile prevăzute în contract pentru modificarea/ajustarea prețului/tarifului.”

**TITLUL II – SISTEMUL FINANCIAR ȘI SISTEMUL CONTABIL**

**CAPITOLUL I- SISTEMUL FINANCIAR**

1. **Articolul 32- Prețurile, Tarifele și alte surse de venit**

 **După punctul 9 se introduc punctele 10, 11, 12 și 13 cu următorul cuprins:**

”**10**. -După expirarea perioadei de implementare a Planului anual de evoluție al tarifelor revizuit pentru furnizarea serviciilor publice de alimentare cu apă potabilă, canalizare și apă uzată, practicate de către operatorul ACET SA Suceava în aria de operare, în conformitate cu Analiza Cost Beneficiu din cadrul Proiectului ”Dezvoltarea infrastructurii de apă și apă uzată din județul Suceava, în perioada 2014-2020”, prevăzute în Actul adițional nr.6 încheiat la contractul de delegare, înregistrat la AJAC Suceava la nr. 69/10.02.2023 și la Societatea ACET S.A. Suceava la nr. 3479/10.02.2023, operatorul regional va practica prețurile/tarifele pentru serviciul de alimentare și apă și canalizare, rezultate din Planul de afaceri și Strategia tarifară, cu respectarea nivelului redevenței, calculată conform legislației în vigoare.”

”**11.** -La stabilirea nivelului redevenței, se va lua în considerare echivalentul amortizării bunurilor publice puse la dispoziție operatorului, ținând cont de gradul de suportabilitate al populației, în conformitate cu prevederile legale aplicabile.”

”**12.** -(1) Investiţiile efectuate pentru reabilitarea, modernizarea şi/sau extinderea sistemelor de alimentare cu apă şi de canalizare sunt bunuri de retur şi se vor recupera din amortizare în conformitate cu prevederile legale pentru partea finanţată din fonduri proprii şi, respectiv, prin redevenţa stabilită potrivit contractului de delegare pentru partea finanţată din fonduri publice.

 (2) La stabilirea redevenţei se va lua în considerare valoarea calculată similar amortizării pentru mijloace fixe aflate în proprietate publică, componente ale sistemului public de alimentare cu apă şi de canalizare concesionat, puse la dispoziţia operatorului regional, şi gradul de suportabilitate al populaţiei.”

”**13.** - Nivelul anual al redevenţei, calculat ca echivalent al amortizării patrimoniului public, nu poate fi mai mic decât nivelul anual al redevenţei incluse în preţul/tariful unic din ultimul an al strategiei de tarifare precedente sau, după caz, în fişa de fundamentare precedentă, redevenţă care trebuie stabilită cel puţin la nivelul serviciului datoriei aferent împrumuturilor pentru finanţarea/cofinanţarea proiectelor de investiţii.”

1. **Articolul 35 –Alte costuri și taxe**

**Punctul.2 Redevența**

**Alineatul 1 se modifică și va avea următorul cuprins:**

 ”**1**. **a**) La stabilirea nivelului redevenţei, autoritatea delegantă va lua în considerare valoarea calculată similar amortizării pentru mijloacele fixe aflate în proprietate publică şi puse la dispoziţie operatorului odată cu încredinţarea serviciului/activităţii de utilităţi publice şi gradul de suportabilitate al populaţiei.

 **b**) Redevența se va menține o sumă fixă egală cu 5% din cifra de afaceri aferentă serviciilor publice de alimentare cu apă și canalizare și epurare ape uzate până la expirarea perioadei de implementare a Planului anual de evoluție al tarifelor revizuit pentru furnizarea serviciilor publice de alimentare cu apă, colectare și tratare ape uzate conform rezultatelor Analizei Cost - Beneficiu actualizată conform HG 379/2020, pentru Proiectul regional ”Dezvoltarea infrastructurii de apă și apă uzată din județul Suceava în perioada 2014 - 2020”.

 **c**) După expirarea perioadei de implementare a Planului anual de evoluție al tarifelor revizuit pentru furnizarea serviciilor publice de alimentare cu apă, colectare și tratare ape uzate conform rezultatelor Analizei Cost - Beneficiu actualizată conform HG 379/2020, pentru Proiectul regional ”Dezvoltarea infrastructurii de apă și apă uzată din județul Suceava în perioada 2014 - 2020”, nivelul redevenței va fi cel prevăzut în strategia privind redevența, aferentă planului de afaceri, prin includerea graduală în prețuri și tarife a echivalentului amortizării bunurilor publice puse la dispoziția operatorului, ținând cont de gradul de suportabilitate al populației, în conformitate cu prevederile legale aplicabile. ”

**Alineatul 5** **se modifică și va avea următorul cuprins:**

**”5.** Redevența va reveni unităților administrativ teritoriale care pun la dispoziția operatorului infrastructura necesară prestării serviciilor de alimentare cu apă și de canalizare-epurare, proporțional cu echivalentul amortizării bunurilor publice și va constitui sursă de alimentare a Fondului IID.”

**TITLUL III – CONTROLUL SERVICIILOR**

1. **După articolul 38 se introduce art.38¹** **care va avea următorul cuprins:**

,,Art.38¹ Operatorul poate contribui la finanțarea costurilor aferente studiilor și controalelor pe care Asociația Județeană pentru Apă și Canalizare le-a întreprins prin intermediul unor terți șl în legătură exclusivă cu furnizarea Serviciilor până la :

(a) 0.002%( zero virgulă zero zero doi la sută) din cifra de afaceri a exercițiului financiar anterior;

(b) 0,005%(zero virgulă zero zero cinci la sută) din cifra de afaceri a exercițiului financiar anterior pentru anul în care este programată revizuirea pe cinci ani definită la art 41 din Contractul de delegare.”

 **TITLUL IV – DISPOZIȚII FINALE**

 **CAPITOLUL I- DURATA PREZENTULUI CONTRACT DE DELEGARE**

1. **Articolul 43- Data Intrării în Vigoare și Condiții**

**După ultimul alineat se mai introduce un nou alineat care va avea următorul conținut:**

” Încheierea unui proces-verbal prin care se constată că sistemul public de alimentare cu apă și de canalizare îndeplinește condițiile tehnice și legale de preluare.”

**CAPITOLUL III- MODIFICAREA TERMENELOR ȘI CONDIȚIILOR PREZENTULUI CONTRACT DE DELEGARE**

1. **Articolul 54- Modificarea datorată unei schimbări semnificative a condițiilor economice După punctul 4 se introduce punctul 5, care va avea următorul cuprins:**

,**,5**. Unitățile administrativ-teritoriale membre ale asociațiilor de dezvoltare intercomunitară având ca scop serviciile de utilități publice care au delegat împreună gestiunea de utilități publice către același operator/operator regional se pot retrage din asociație înainte de data expirării contractelor de delegare a gestiunii serviciilor numai cu acordul majorității celorlalte unități administrativ-teritoriale membre, exprimat prin hotărâri ale autorităților deliberative ale acestora, precum și cu acordul scris al entităților finanțatoare, în situația în care beneficiază de proiecte de investiții cofinanțate din fonduri europene, și numai după plata despăgubirilor prevăzute în contractele de delegare a gestiunii serviciilor sau, după caz, în statutul AJAC Suceava.,,

 **TITLUL IV – DISPOZIȚII FINALE**

 **CAPITOLUL V- DIVERSE**

1. **Articolul 60- Soluționarea disputelor și litigiilor, se modifică și va avea următorul cuprins**:

,,**Art.60.** Soluționarea litigiilor dintre asociația de dezvoltare intercomunitară având ca scop serviciile de utilități publice și operatorul regional în legătură cu atribuirea directă, încheierea, executarea, modificarea și încetarea contractelor de delegare a gestiunii, precum și a celor privind acordarea de despăgubiri se realizează potrivit prevederilor Legii contenciosului administrativ nr. 554/2004, cu modificările și completările ulterioare. Cererea se introduce la secția de contencios administrativ a tribunalului în a cărui competență teritorială se află sediul operatorului.,,

**II. La DISPOZIȚII SPECIALE –PARTEA COMUNĂ,**

**TITLUL I PRINCIPII OPERAȚIONALE**

**CAPITOLUL II- ARIA DELEGĂRII**

1. **Articolul 4- Definiția Ariei Delegării**

Se actualizează anexa **1 a** -pentru apă potabilă și anexa **1b** pentru canalizare, conform anexelor **1a și 1b** atașate la prezentul act adițional.

**TITLUL II - SISTEMUL DE LUCRĂRI**

**CAPITOLUL IV- RESPECTAREA DREPTURILOR DE TRECERE**

 **Articolul 19- Despăgubirile pentru prejudiciile provocate de drepturile de trecere se modifică și va avea următorul cuprins:**

**”** Dacă, cu ocazia intervențiilor pentru retehnologizări, reparații, revizii, avarii, se produc pagube proprietarilor din vecinătatea sistemelor de alimentare cu apă și de canalizare, operatorul are obligația să plătească acestora despăgubiri, în condițiile legii, în măsura în care paguba se produce din culpa sa direct și exclusivă, fără a afecta dreptul de regres al Operatorului împotriva terțelor persoane vinovate. Operatorul are obligația să exercite dreptul de trecere pentru utilități/de servitute în conformitate cu dispozițiile legale în vigoare.”

 **CAPITOLUL V-EVALUAREA LUCRĂRILOR**

1. **Articolul 23- Facturarea Lucrărilor finanțate de Utilizatori se modifică și va avea următorul cuprins: „23 Facturarea Lucrărilor finanțate de Autoritățile administrației publice locale”**

” 23.1 Lucrările de branșare/racordare, precum și Lucrările de extindere sau Consolidare (Reabilitare) finanțate de către Autoritățile administrației publice locale în condițiile legii și executate de Operator, sunt facturate Autorităților administrației publice locale fie conform unei liste de prețuri unitare, fie pe baza unei cotații.

23.2 În cazul în care preţul unui echipament specific nu ar fi inclus pe o listă de preţuri, facturarea trebuie făcută conform unei cotaţii.”

**TITLUL III – SISTEMUL DE PREȚURI ȘI TARIFE**

1. **Articolul 26- Revizuirea la cinci ani – se modifică și va avea următorul cuprins:**

**,,** 26.1 La fiecare 5 (cinci) ani, la datele prevăzute în articolul 41 al Dispoziţiilor Generale ale Contractului de Delegare, Părţile vor colabora în vederea negocierii, dacă este necesar, a structurii preţurilor şi tarifelor, a nivelurilor preţurilor şi tarifelor sau a condiţiilor de modificare şi/sau ajustare a preţurilor şi tarifelor, fără a aduce atingere aplicării, atunci când este cazul, a articolului 32 din Dispoziţiile Generale ale Contractului de Delegare.”

**TITLUL IV – CALITATEA SERVICIILOR**

**CAPITOLUL I- GESTIUNEA SERVICIILOR**

1. **Articolul 31- Eficiența Sistemului**

**Punctul 31.2** **se modifică și va avea următorul cuprins:**

**”31.2**  În raportul său anual către Asociația Județeană pentru Apă și Canalizare, prevăzut în articolul 40.4 din Dispoziții Generale ale Contractului de Delegare, Operatorul va arăta eficiența furnizării Serviciilor și obiectivelor îmbunătățirilor.”

**CAPITOLUL III- OBIECTIVELE SERVICIULUI**

1. **Articolul 38- Anchetele de cinci ani**

**Punctul 38.1 se modifică și va avea următorul cuprins:**

**”38.1** La fiecare 5 (cinci) ani după sfârşitul Perioadei de Tranziţie, conform articolului 41 al Dispoziţiilor Generale ale Contractului de Delegare, Autoritatea administrației publice locale va efectua o anchetă demografică pe baza datelor preluate de la Direcția Județeană de Statistică Suceava în scopul de a stabili, pentru fiecare grup de Zone Urbane, populaţia totală şi numărul de Utilizatori deserviţi de Operator.”

**TITLUL V RELAȚIILE CU UTILIZATORII**

**CAPITOLUL II SISTEMUL GENERAL DE ÎNCHEIRE A CONTRACTELOR DE BRANȘARE/RACORDARE ȘI UTILIZARE DE SERVICII,**

1. **Articolul 47- Obligația de a consimți la încheierea contractelor de branșare/racordare și utilizare de servicii**

**-Teza a doua, de la aliniatul al doilea, al articolului 47.2, se modifică și va avea următorul cuprins:**

**”** În răspunsul său către persoana care dorește să devină Utilizator, Operatorul va arăta condițiile tehnice pentru realizarea Branșamentului/Racordului, conform tipului de branșare/racordare solicitată.”

1. **Articolul 47.3 se elimină în totalitate.**
2. **Articolul 49- Dispoziții speciale**

**Punctul 49.6 se modifică și va avea următorul cuprins:**

**”**49.6 În cazul în care se descoperă o fraudă în legătură cu un Utilizator sau se constată fapte care coroborate duc la o prezumţie de fraudă în legătură cu un Utilizator, Operatorul va aplica corecţiile corespunzătoare conform prevederilor din Regulamentul serviciului public de alimentare cu apă şi de canalizare.”

**III. LA CAPITOLUL DISPOZIȚII SPECIALE – PARTEA DE APĂ**

 **TITLUL II FURNIZAREA SERVICIILOR,**

1. **Articolul 9- Branșamentele**

 Punctul 9.2 se modifică și va avea următorul cuprins:

**”** Branșamentele sunt montate de Operator. Costurile montării sunt suportate de Autoritatea administrației publice locale. Cheltuielile aferente se plătesc după finalizarea lucrărilor, pe baza cererii de decontare formulată de către Operator, în baza documentelor justificative.”

1. **Articolul 15- Rețelele aflate sub drumurile publice**

**Punctul 15.1 se completează și va avea următorul cuprins:**

**15.1 a**) În cazul lucrărilor ce fac obiectul art.6, 7 şi 8 din Dispoziții Speciale Partea comună și care se fac în spații aflate în zona drumurilor publice, refacerea suprafețelor carosabile se va face conform O.G. nr. 43/1997 privind regimul drumurilor și Reglementării tehnice ”Normativ pentru întreținerea și repararea străzilor” indicativ NE-033-05 publicată în M.O. nr. 1156 bis din 20.12.2005,”

**b**) În aplicarea literei a, refacerea locului unde a intervenit Operatorul Regional ACET S.A. Suceava pentru intervenţii/avarii, lucrări de întreţinere, înlocuire sau reabilitare asupra reţelelor publice de apă se va realiza conform Metodologiei ce constituie Anexa 19 la Contract de Delegare.”

**IV. LA CAPITOLUL DISPOZIȚII SPECIALE – PARTEA DE CANALIZARE**

**TITLUL II FURNIZAREA SERVICIILOR,**

1. **Articolul 8, Racordurile**

**Punctul 8.2 se modifică și va avea următorul cuprins:**

”Racordurile sunt montate de Operator. Costurile montării sunt suportate de Autoritatea administrației publice locale. Cheltuielile aferente se plătesc după finalizarea lucrărilor, pe baza cererii de decontare formulată de către Operator, în baza documentelor justificative.”

1. **Articolul 11- Canalele aflate sub drumurile publice se modifică și va avea următorul cuprins:**

”**11.a**) În cazul lucrărilor ce fac obiectul art.6,7 și 8 din Dispoziții Speciale Partea comună și care se fac în spații aflate în zona drumurilor publice, refacerea suprafețelor carosabile se va face conform O.G. nr. 43/1997 privind regimul drumurilor și Reglementării tehnice ”Normativ pentru întreținerea și repararea străzilor” indicativ NE-033-05 publicată în M.O. nr. 1156 bis din 20.12.2005,”

**b**) În aplicarea literei a, refacerea locului unde a intervenit Operatorul Regional ACET S.A. Suceava pentru intervenţii/avarii, lucrări de întreţinere, înlocuire sau reabilitare asupra reţelelor publice de canalizare se va realiza conform Metodologiei ce constituie Anexa 19 la Contract de Delegare.”

1. Anexele nr. 1a, 1b, 13,14 și 18 la contractul de delegare au fost actualizate și se anexează la prezentul Act adițional, după cum urmează:
2. Anexa nr.1a- Zona de operare sisteme publice de alimentare cu apă,

 ACET S.A Suceava este operator regional al sistemelor publice de alimentare cu apă în următoarele UAT -uri:

1. Municipiul Suceava
2. Municipiul Fălticeni
3. Municipiul Câmpulung Moldovenesc
4. Municipiul Vatra Dornei
5. Municipiul Rădăuți
6. Oraș Gura Humorului
7. Oraș Siret
8. Oraș Solca
9. Oraș Liteni
10. Oraș Salcea
11. Comuna Ipotești
12. Comuna Volovăț
13. Comuna Baia
14. Comuna Boroaia
15. Comuna Moara
16. Anexa nr.1b- Zona de operare sisteme publice de canalizare,

 ACET S.A Suceava este operator regional al sistemelor publice de canalizare în următoarele UAT -uri:

1. Municipiul Suceava
2. Municipiul Fălticeni
3. Municipiul Câmpulung Moldovenesc
4. Municipiul Vatra Dornei
5. Municipiul Rădăuți
6. Oraș Gura Humorului
7. Oraș Siret
8. Oraș Solca
9. Oraș Liteni
10. Oraș Salcea
11. Comuna Ipotești
12. Comuna Volovăț
13. Comuna Baia
14. Comuna Boroaia
15. Comuna Moara
16. Anexa nr.13- Duratele de viață tehnică-echipamente și lucrări-apă,

|  |  |
| --- | --- |
| **Denumirea activului** | **Durata normala de functionare**(ani |
| Puturi forate | Conform normativelor în vigoare |
| Captari cu drenuri |
| Conducte pentru alimentare cu apa( transport, distributie, bransamente) |
| Castele de apa |
| Rezervoare de apă din beton |
| Rezervoare de apă metalice |
| Statii de tratare si pompare apa |
| Utilaje si instalatii electromecanice pentru alimentare cu apa si tratare |
| Aparate de clorinare |
| Constructii si instalatii tehnologice pentru alimentare cu apa( camine de vane, vane, guri de aerisire, poduri racloare, etc.) |
| Căi de acces |
| Contoarele de apa |
| Pompe vehiculare lichide neagresive |
| Masini, utilaje si instalatii pentru lucrari hidrotehnice( de ex.:compactoare, excavatoare) |

1. Anexa nr. 14- Termenele serviciului de alimentare cu apă,

|  |  |  |
| --- | --- | --- |
| **Operaţia** | **Termenul limită** | **Data de la care începe să curgă termenul** |
| ***Răspunsul la o cerere de încheiere a unui contract de branşare/racord şi utilizare a serviciilor şi pregătirea unei liste de preţuri*** | * 30 zile calendaristice
 | Data primirii cererii |
| ***Realizarea unui nou Branşament sau îndepărtarea unui Branşament existent*** | * 30 zile calendaristice
 | * Dacă este cazul, de la terminarea lucrărilor
* De la data eliberării unui certificat de conformitate
 |
| ***Repunerea în funcţiune a unui Branşament existent*** | * 5 zile lucrătoare
 | * Data plăţii cheltuielilor pentru punerea în funcţiune a Branşamentului
 |
| ***Răspunsul la o plângere*** | * 30 zile calendaristice
 | * De la data înregistrării plângerii
 |

1. Anexa nr. 18- Termenele serviciului de canalizare,

|  |  |  |
| --- | --- | --- |
| **Operaţia** | **Termenul limită** | **Data de la care începe să curgă termenul** |
| ***Răspunsul la o cerere de încheiere a unui contract de branşare/racord şi utilizare a serviciilor şi pregătirea unei liste de preţuri*** | * 30 zile calendaristice
 | Data primirii cererii |
| ***Realizarea unui nou Racord sau îndepărtarea unui Racord existent*** | * 30 zile calendaristice
 | * Dacă este cazul, de la terminarea lucrărilor
* De la data eliberării unui certificat de conformitate
 |
| ***Răspunsul la o plângere*** | * 30 zile calendaristice
 | * De la data înregistrării plângerii
 |

1. Se introduce o nouă anexă la contractul de delegare, Anexa nr. 19, cu următorul cuprins:

|  |
| --- |
| ***Anexa nr. 19******Metodologie pentru refacerea locului unde a intervenit Operatorul pentru intervenţii(avarii, lucrări de întreţinere, înlocuire sau reabilitare asupra reţelelor publice de apă şi de canalizare)***1. *Pentru efectuarea intervenţiilor (avarii, lucrări de întreţinere, înlocuire sau reabilitare) în reţelele publice de apă şi de canalizare, Autoritatea Delegantă va emite Operatorului, la solicitarea acestuia, un aviz de spargere. Avizul de spargere se va elibera în maxim 24 de ore de la solicitarea operatorului şi va prevede perioada necesară pentru efectuarea intervenţiilor, aşa cum a fost solicitată de Operator. Data şi ora la care este estimată terminarea lucrării reprezintă termenul de la care Autoritatea delegantă preia amplasamentul;*
2. *Pe toată perioada intervenţiei (avarii, lucrări de întreţinere, înlocuire sau reabilitare) Operatorul va asigura semnalizarea corespunzătoare atât din punct de vedere al execuţiei, cât şi din punct de vedere al siguranţei circulaţiei;*
3. *Pentru lucrările de intervenţie (avarii, lucrări de întreţinere, înlocuire sau reabilitare) operatorul va împrejmui materialul rezultat din excavare, dar şi groapa rezultată în urma săpăturii.;*
4. *Operatorul este obligat să evacueze în totalitate pământul umed şi cel rezultat din straturile sistemului rutier (asfalt, beton, piatra, etc.), în loc/locuri individualizate de autoritatea delegantă. Aceasta din urmă va comunica, la fiecare început de an, dar şi ori de câte ori este necesar, o lista a locurilor individualizate pentru depozitare;*
5. *La terminarea intervenţiilor efectuate asupra elementelor reţelei publice de apă sau de canalizare, Operatorul va asigura umplerea gropii prin balastare şi compactare în straturi succesive a acesteia, până la cota iniţială, ţinând cont de condiţiile meteorologice, pentru a asigura reluarea circulaţiei pe porţiunea afectată;*
6. *În situaţii excepţionale, Operatorul va începe săpătura şi în lipsa avizului de spargere, care va fi solicitat ulterior. Prin situaţii excepţionale se înţeleg acele intervenţii pe timp de noapte, zile libere, sărbători legale, sau în cazul unor avarii grave a căror remediere nu suferă amânare, care pot produce pagube importante, accidente sau explozii, defecţiuni ale instalaţiilor interioare ale utilizatorului sau care afectează buna funcţionare a sistemului de apă şi canalizare. Obligaţiile reglementate la punctele 2,3,4 şi 5 vor fi respectate de Operator şi în cazul situaţiilor excepţionale;*
7. *După terminarea operaţiunilor de la pct. 5, amplasamentul zonei afectate va fi predat reprezentanţilor Autorităţii Delegante, pe baza de Proces Verbal, conform modelului anexat. Operaţiunile se consideră terminate în termenul stipulat în avizul eliberat de Autoritatea Delegantă, ori anterior împlinirii acestui termen, atunci când Operatorul notifică Autorităţii Delegantă aceasta situaţie. Autoritatea Delegantă va prelungi avizul de săpătură atunci când Operatorul solicită acest lucru;*
8. *După preluarea amplasamentului, Autoritatea Delegantă răspunde pentru orice prejudiciu suferit de terţi, ca urmare a nesemnalizării ori lipsei refacerii suprafeţei în conformitate cu prevederile legale;*
9. *Lucrările de refacere a îmbrăcăminţilor suprafeţelor afectate se vor realiza de către societăţi comerciale abilitate care au încheiate contracte de execuţie lucrări cu administratorul domeniului public, în termen de maximum 30 zile calendaristice de la predarea amplasamentului;*
10. *Contravaloarea lucrărilor de refacere a suprafeţelor se va refactura de către Autoritatea Delegantă, Operatorului. Refacturarea se va efectua la sfârşitul lunii în care au avut loc refacerea suprafeţelor, Operatorul având obligaţia de a plăti contravaloarea acestora, în termen de 30 de zile de la primirea facturii, dar numai după confirmarea acesteia;*
11. *Suprafeţele refăcute, pe baza cărora vor fi emise facturile, vor fi măsurate de reprezentanţii Operatorului, respectiv a Autorităţii Delegante. Diferenţa dintre suprafaţa consemnată în cadrul Procesului verbal anexat şi suprafaţa asfaltată nu va fi pusă în sarcina Operatorului;*
12. *Autoritatea Deleganta poate refuza primirea amplasamentului, atunci când Operatorul nu şi-a îndeplinit obligaţiile prevăzute în prezenta procedura, până la predarea amplasamentului conform punctului 7.*

*Nepreluarea amplasamentului, din alte motive decât cele reglementate la punctul 12, nu înlătura aplicarea prevederilor pct. 8. În acest sens, Autoritatea Delegantă răspunde pentru orice prejudiciu suferit de terţi, ca urmare a nesemnalizării ori lipsei refacerii suprafeţei în conformitate cu prevederile legale. Operatorul va comunica, în termen de 24 de ore, o copie a Procesului verbal individualizat la punctul 7, ce va fi considerat acceptat de autoritatea Delega*ntă.***Proces – verbal de predare/primire amplasament în vederea refacerii căilor circulabile unde a intervenit Operatorul pentru efectuarea lucrărilor de întreţinere, înlocuire şi reabilitare a reţelelor publice de apă şi canalizare******Nr……. din……………..*** *Încheiat astăzi ……………………, cu ocazia predării de către ACET S.A. Agenţia ………………., în calitate de operator al reţelelor publice de alimentare cu apă şi de canalizare, şi primirii de către municipiul/oraşul/comuna ……………………., în calitate de Autoritate Delegantă, a amplasamentului din strada …………………….........…………………….., unde au fost executate lucrări la reţeaua de apă / canalizare, în vederea refacerii căilor circulabile.*  *Intervenţia operatorului s-a făcut în baza avizului tehnic de spargere nr…………..din data de…………* *Suprafaţă afectată = …….. mp.*  *Tip suprafaţă =*  *Am predat, Am primit,* *Reprezentant Operator Reprezentant U.A.T.* *Nume şi prenume Nume şi prenume* *Semnătura Semnătura* |

1. **II.** Celelalte clauze din contract, inclusiv cele cuprinse în Actele adiţionale nr. 1-6 rămân neschimbate.

ASOCIAŢIA JUDEŢEANĂ PENTRU APA SI CANALIZARE SUCEAVA

Președinte: Vasile TOFAN

 Semnătura:

 Ștampila

Operatorul : Societatea ACET S.A Suceava

Director general: Ștefan GROZA

 Semnătura:

 Ștampila

Încheiat la data de …..în 2 (două) exemplare originale.

 Întocmit,

 Serviciul Gospodărire Municipală,

 ing. Șalvari Florin Bogdan

|  |  |
| --- | --- |
|  Președinte de ședință, |  Secretar General, Erhan Rodica |